2. ΑΝΑΓΚ.ΝΟΜΟΣ υπ’ αριθ.2695 της 3/5 Δεκ.1940 Περί παροχής μηνιαίου βοηθήματος εις τους στρατευομένους ως εφέδρους οπλίτας εκτάκτους υπαλλήλους εν γένει του Δημοσίου, των Δήμων ή Κοινοτήτων και Νομικών Προσώπων Δημοσίου Δικαίου. Άρθρ.1.-1.Έκτακτοι πάσης φύσεως επί μηνιαία αντιμισθία ή ημερησία αποζημιώσει ή επί συμβάσει δημόσιοι υπάλληλοι ή υπηρέται ή τοιούτοι των Δήμων, των Κοινοτήτων ή των Νομικών Προσώπων εν γένει Δημοσίου Δικαίου, στρατευόμενοι ως έφεδροι οπλίται και μη προερχόμενοι εκ μονίμων, ανακατατεταγμένων και γενικώς επί μηνιαίω μισθώ, δικαιούνται μηνιαίου βοηθήματος εις βάρος του προϋπολογισμού του Κράτους ή του Δήμου ή της Κοινότητος ή του Νομικού Προσώπου Δημοσίου Δικαίου, αναλόγως της περιπτώσεως ως εξής: α)οι έχοντες συνεχή υπηρεσίαν προ της στρατεύσεώς των ως εφέδρων οπλιτών ανωτέραν του έτους και μέχρι τριών ετών του ημίσεος της μηνιαίας αντιμισθίας ή του 25πλασίου ημερομισθίου των. β)Οι έχοντες συνεχή υπηρεσίαν ανωτέραν των τριών και μέχρι πέντε ετών των δύο τρίτων της μηνιαίας αντιμισθίας ή του 25πλασίου ημερομισθίου των και  γ)Οι έχοντες συνεχή υπηρεσίαν ανωτέραν των πέντε ετών των τριών τετάρτων της μηνιαίας αντιμισθίας ή του 25πλασίου ημερομισθίου των. 2.Του κατά την προηγουμένην παράγραφον βοηθήματος δικαιούνται και οι τακτικοί υπάλληλοι των εν παρ.1 Οργανισμών και του Δημοσίου, οι έχοντες κάτω των εξ μηνών υπηρεσίαν τακτικού υπαλλήλου, εφ’ όσον ούτοι  Σελ.407 Επιδόματα Στρατευομένων 2.Ζ.ζ.1-2 προερχόμενοι εξ εκτάκτων ή ημερομισθίων ή επί συμβάσει εμονιμοποιήθησαν ή κατέστησαν τακτικοί εν συνεχεία και άνευ διακοπής της υπαλληλικής αυτών σχέσεως. Δια τον καθορισμόν του αναλογούντος αυτοίς βοηθήματος, η υπηρεσία των ως τακτικών υπαλλήλων συνυπολογίζεται εις την προϋπηρεσίαν του εκτάκτου ή ημερομισθίου ή επί συμβάσει υπαλλήλου. Επίσης του κατά την αυτήν παράγραφον βοηθήματος δικαιούνται και οι επί θητεία υπάλληλοι ή υπηρέτοι του Δημοσίου και των εν παρ.1 Οργανισμών, εφ΄ όσον εκ των κειμένων περί αυτών διατάξεων δεν λογίζονται τακτικοί. Του κατά την αυτήν παράγραφον βοηθήματος δικαιούνται ωσαύτως οι εις βάρος του λογαριασμού (Κεφάλαια Εργασίας Κρατουμένων εν τοις φυλακοίς) μισθοδοτούμενοι έκτακτοι υπάλληλοι του Υπουργείου Δικαιοσύνης και των εξ αυτού εξαρτωμένων υπηρεσιών, του εις τούτους ανήκοντας βοηθήματος βαρύνοντος τον αυτόν λογαριασμόν. 3.Του κατά τας διακρίσεις των περιπτώσεων α’, β’, και γ’ της παρ.1 του παρόντος άρθρου, μηνιαίου βοηθήματος, δικαιούνται και οι εκ των εν παρ.1 και 2 κατονομαζομένων υπαλλήλων και υπηρετών έχοντες αντί συνεχούς, διακεκομμένην υπηρεσίαν, υπό τον περιορισμόν ότι ο μεσολαβών χρόνος μεταξύ εκάστης απολύσεως και διορισμού δεν υπερβαίνει εν τω συνόλω το έτος. 4.Το κατά το παρόν άρθρον βοήθημα προκειμένου περί των ανηκόντων εις το Δημόσιον υπαλλήλων και υπηρετών καταβάλλεται επί τη βάσει ατομικών χρηματικών ενταλμάτων εκδιδομένων κατά τα κεκανονισμένα. 5.Η ισχύς του παρόντος άρθρου ανατρέχει από 28 Οκτ.1940. Άρθρ.2.-1.Τακτικοί δημόσιοι υπάλληλοι ή υπηρέται ή τοιούτοι των Δήμων και Κοινοτήτων και των Νομικών Προσώπων εν γένει Δημοσίου Δικαίου, ανήκοντες εις εφεδρικάς κλάσεις μη στρατευθείσας, κατατασσόμενοι διαρκούντος του παρόντος πολέμου εις τας τάξεις του στρατού ως εθελονταί εξομοιούνται, ως προς την απόληψιν μισθού προς τους ομοίας φύσεως υπαλλήλους ή υπηρέτας, τους στρατευομένους ως εφέδρους οπλίτας. 2.Έκτακτοι πάσης φύσεως επί μηνιαία αντιμισθία ή ημερησία αποζημιώσει ή επί συμβάσει υπάλληλοι ή υπηρέται του Δημοσίου και των λοιπών εν τη προηγουμένη παραγράφω Οργανισμών, ανήκοντες εις εφεδρικάς κλάσεις μη στρατευθείσας, κατατασσόμενοι διαρκούντος του παρόντος πολέμου εις τας τάξεις του στρατού ως εθελονταί, δικαιούνται του κατά το προηγούμενον άρθρον μηνιαίου βοηθήματος υπό τας προϋποθέσεις και διακρίσεις του αυτού άρθρου. 3.Η ισχύς του παρόντος άρθρου ανατρέχει από 28 Οκτ.1940. Σελ.408 2.Ζ.ζ.2 Επιδόματα Στρατευομένων Άρθρ.3.-1.Τακτικοί δημόσιοι υπάλληλοι ή υπηρέται ή τοιούτοι των Δήμων και των Κοινοτήτων και των Νομικών Προσώπων εν γένει δημοσίου δικαίου, πολιτικώς επιστρατευόμενοι κατά τας διατάξεις των νόμων περί πολιτικής επιστρατεύσεως ή παθητικής Αεραμύνης, εξομοιούνται ως προς την απόληψιν μισθού δια το χρονικόν διάστημα απασχολήσεώς των ως πολιτικώς επιστρατευθέντων προς τους ομοίας φύσεως υπαλλήλους ή υπηρέτας τους στρατευομένους ως εφέδρους οπλίτας. 2.Έκτακτοι πάσης φύσεως επί μηνιαία αντιμισθία ή ημερησία αποζημιώσει ή επί συμβάσει υπάλληλοι ή υπηρέται του Δημοσίου και των λοιπών εν τη προηγουμένη παραγράφω Οργανισμών, πολιτικώς στρατευόμενοι κατά τα διατάξεις των νόμων περί πολιτικής επιστρατεύσεως ή παθητικής αεραμύνης δικαιούνται δια το χρονικόν διάστημα της απασχολήσεώς των, ως πολιτικώς επιστρατευθέντων του κατά το άρθρ.1 του παρόντος βοηθήματος υπό τας προϋποθέσεις και διακρίσεις του αυτού άρθρου. 3.Η ισχύς του παρόντος άρθρου ανατρέχει από 28 Οκτ.1940. Άρθρ.4.-Επιτρέπεται εις τον Υπουργόν των Οικονομικών όπως διαρκούντος του παρόντος πολέμου αναστέλλη δια διαταγής αυτού την ενέργειαν παγίων κρατήσεων και κρατήσεων λόγω ενυποθήκων ή μη δανείων προς τα ευεργετικά αυτών Ταμεία ή προς τα Νομικά Πρόσωπα δημοσίου δικαίου, πλήν φόρου καθαρών προσόδων επί του μισθού των εις τας τάξεις του στρατού υπηρετούντων υπαλλήλων ή υπηρετών του Δημοσίου ως εφέδρων οπλιτών ή εφέδρων αξιωματικών προτιμησάντων τον μισθόν του εφέδρου αξιωματικού. Αι συνεπεία της αναστολής ταύτης δημιουργούμενοι οφειλαί των υπαλλήλων εξοφλούνται υπό των υποχρέων μετά την εκ των τάξεων του στρατού απόλυσίν των, δια μηνιαίων δόσεων οριζομένων δια πράξεως του Υπουργού των Οικονομικών. Άρθρ.5.-1.Δια πράξεως του Υπουργικού Συμβουλίου προτάσει του Υπουργού των Στρατιωτικών επιτρέπεται διαρκούντος του πολέμου η καταβολή βοηθήματος επί ταίς εορταίς Πάσχα και Χριστουγέννων εις τους εις τας τάξεις του Στρατού υπηρετούντας ως εφέδρους οπλίτας τακτικούς δημοσίους υπαλλήλους ή υπηρέτας. 2.Η διάταξις της προηγουμένης παραγράφου δύναται καθ’ όμοιον τρόπον, προτάσει του αρμοδίου Υπουργού να επεκτείνεται και επί των στρατευθέντων ως οπλιτών, τακτικών υπαλλήλων των Δήμων, των Κοινοτήτων και των Νομικών Προσώπων δημοσίου δικαίου, εφ’ όσον η οικονομική δυναμικότης τούτων επιτρέπει την επέκτασιν ταύτης. Άρθρ.6.-1.Οι ως εφέδροι οπλίται του Στρατού της θαλάσσης, της Χωροφυλακής, της Αστυνομίας Πόλεων, και της Πυροσβεστικής Υπηρεσίας καλούμενοι τακτικοί υπάλληλοι ή υπηρέται των Δήμων, των Κοινοτήτων ή των Νομικών Προσώπων Δημοσίου Δικαίου, οι προερχόμενοι εκ μονίμων, ανακατατεταγμένων και γενικώς επι μηνιαίω μισθώ, δικαιούνται επιλογής μεταξύ του μισθού των ως εφέδρου οπλίτου και του μισθού της πολιτικής των θέσεως κατά τας διακρίσεις του άρθρ.8 του από 16/10/1935 Α.Νόμου "περί αντικαταστάσεως άρθρων του Νόμου περί στρατολογίας", ως τούτο μεταγενεστέρως συνεπληρώθη και ετροποποιήθη δια του άρθρ.16 του Α.Ν.739/1937 "περί τροποποιήσεως ενίων διατάξεων του νόμου "περί στρατολογίας" και του άρθρ.5 του Α.Ν.1843/1939 "περί τροποποιήσεως και συμπληρώσεως των διατάξεων του κωδικοποιουμένου νόμ.3514". 2.Η ισχύς του παρόντος άρθρου ανατρέχει από 28ης Οκτ.1940. Άρθρ.7.-Δήμοι, Κοινότητες και Νομικά Πρόσωπα Δημοσίου Δικαίου, ων οι τακτικοί υπάλληλοι στρατευθέντες ως έφεδροι αξιωματικοί ή έφεδροι οπλίται του στρατού ξηράς, θαλάσσης, Αέρος, Χωροφυλακής, Αστυνομίας Πόλεων και Πυροσβεστικής Υπηρεσίας προερχόμενοι εκ μονίμων ή ανακατατεταγμένων ή γενικώς επι μηνιαίω μισθώ, επροτίμησαν να λαμβάνωσι κατά τον χρόνον της στρατεύσεώς των τον μισθόν του εφέδρου Αξιωματικού ή οπλίτου, υποχρεούνται όπως αποδίδωσιν εις το Δημόσιον τας αποδοχάς ας οι ανωτέρω θα ελάμβανον αν δεν προετίμων τον μισθόν του εφέδρου. Η ισχύς του παρόντος άρθρου άρχεται από 1ης Νοεμ.1939. Άρθρ.8.-(Αναφέρεται εις την μισθοδοσίαν των γυμναστών της διαλυθείσης Ε.Ο.Ν.). 